અમદાવાદ, તા.19 : અમદાવાદના વેજલપુર વિસ્તારમાં 8 વર્ષની બાળકી પાડોશીના ઘરે ખિસકોલી રમાડવા ગઇ હતી ત્યારે મોકાનો ફાયદો ઉઠાવીને નરાધમે બાળકી સાથે દુષ્કર્મ કર્યુ હતું. વેજલપુરમાં સોનલ સિનેમા પાસે આવેલા મક્કાનગરની આ ઘટના બાદ સમગ્ર વિસ્તારમાં લોકોનો રોષ ભભૂકી ઉઠયો છે. જ્યારે શહેરના દરિયાપુર વિસ્તારમાં પણ 7 વર્ષની બાળકી સાથે અડપલા કરવાનો બનાવ બન્યો હોવાનું સામે આવ્યું છે. કાલુપુર મસ્જિદ પાસે રિક્ષામાં રમતી બાળકી સાથે અડપલા કરનાર યુવકને લોકોએ જોઇ જતા માર મારીને પોલીસને હવાલે કર્યો હતો. આ બન્ને ઘટના અંગે પોલીસે ગુનો નોંધી આરોપીઓની ધરપકડ કરી કાયદેસરની કાર્યવાહી કરી છે.